Godstrafikken i de ulike selskapene i Fjord1 ble samlet i Fjord1 Transport, og ved årsskiftet 2010/2011 ble selskapet solgt til Firda Billag som fusjonerte det med sin egen godsdivisjon og opprettet selskapet Transferd. I januar 2012 solgte Fjord1 51 prosent av aksjene i Fjord1 Buss Møre til Nettbuss, men selskapet fortsatte med samme navn. I oktober samme år kjøpte Nettbuss resten av aksjene i selskapet. I januar 2013 ble Nettbuss Møre og Fjord1 Buss Møre fusjonert inn i Nettbuss Trøndelag og Fjord1 Buss Møre var fullt og helt et Nettbuss-selskap.